Document ID: 32005R0567

KOMISIJAS REGULA (EK) Nr. 567/2005
(2005. gada 14. aprīlis),
ar ko attiecībā uz 2004./2005. tirdzniecības gadu nosaka summas, kas jāmaksā atzītām olīveļļas ražotāju organizācijām un asociācijām saskaņā ar Padomes Regulu Nr. 136/66/EEK
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju (1), un jo īpaši tās 20.d panta 4. punktu,
tā kā:
(1)
Regulas Nr. 136/66/EEK 20.d panta 1. punktā ir noteikts, ka ražošanas atbalsta procentuālais apjoms tiek ieturēts, lai palīdzētu finansēt atzīto ražotāju organizāciju un asociāciju darbību. Procentuālais apjoms attiecībā uz 1998./1999., 1999./2000., 2000./2001., 2001./2002., 2002./2003., 2003./2004. un 2004./2005. tirdzniecības gadu ir 0,8 %.
(2)
Saskaņā ar 21. panta 1. punktu Komisijas 1998. gada 30. oktobra Regulā (EK) Nr. 2366/98, ar kuru nosaka sīki izstrādātus noteikumus olīveļļas ražošanas atbalsta sistēmas piemērošanai 1998./1999., 1999./2000., 2000./2001., 2001./2002., 2002./2003., 2003./2004. un 2004./2005. tirdzniecības gadam (2), ir paredzēts, ka vienotā summa, kas jāmaksā ražotāju organizācijām un asociācijām, ir jānosaka, pamatojoties uz prognozēm par kopējo sadalāmo summu. Līdzekļi, kas būs pieejami katrā dalībvalstī saskaņā ar iepriekšminēto ieturēto daudzumu, piemērotā veidā ir jāsadala starp tiesīgiem saņēmējiem.
(3)
Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2366/98 21. panta 1. punkta a) un b) apakšpunktā paredzētās summas attiecībā uz 2004./2005. tirdzniecības gadu ir šādas:
-
Grieķijai attiecīgi 2,0 EUR un 2,0 EUR
-
Spānijai attiecīgi 4,5 EUR un 2,2 EUR
-
Francijai attiecīgi 0,0 EUR un 0,0 EUR
-
Itālijai attiecīgi 2,0 EUR un 2,2 EUR
-
Maltai attiecīgi 0,0 EUR un 0,0 EUR
-
Portugālei attiecīgi 0,0 EUR un 6,5 EUR
-
Slovēnijai attiecīgi 0,0 EUR un 0,0 EUR.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. aprīlī

Labels: 18
17
6